**Министерство на земеделието, храните и горите**

Проект

**Наредба за изменение и допълнение на наредба № 26 от 2010 г. за специфичните изисквания за директни доставки на малки количества суровини и храни от животински произход** (обн., ДВ, бр. 84 от 2010 г., изм., бр. 46 от 2012 г., бр. 46 от 2014 г. и бр. 87 от 2015 г.)

**§ 1.** В чл. 3, ал. 2 думите „Наредба № 27 от 2002 г. за регистрация и идентификация на пчелните семейства (обн., ДВ, бр. 70 от 2002 г.; изм., бр. 46 от 2008 г.)“ се заменят с „Наредба № 10 от 1 април 2015 г. за регистрация и реда за идентификация на пчелните семейства (обн., ДВ, бр. 27 от 2015 г.)“.

**§ 2.** В чл. 6, ал. 2 се правят следните допълнения:

1. В т. 1 след думата „козе“ се добавя „мляко до 200 броя животни в период на лактация“;

2. В т. 2 след думата „козе“ се добавя „мляко от 200 до 500 броя животни в период на лактация“;

3. В т. 3 след думата „козе“ се добавя „мляко над 500 броя животни в период на лактация“.

**§ 3**. В чл. 7а се правят следните изменения:

1. В т. 1. думите „51 или“ се заличават;

2. В т. 2 думите „Държавната профилактична програма“ се заменят с „програмата за профилактика, надзор, контрол и ликвидиране на болести по животните и зоонози“.

**§ 4**. В чл. 8, ал. 1 т. 2 се изменя така:

„2. технологична инсталация или млекомат за сурово краве мляко, на която/който ползвател, наемател или собственик е фермер, който добива сурово мляко, отговарящо на изискванията на приложение III, раздел IX, глава I, т. III от Регламент (ЕО) 853/2004 на Европейския парламент и на Съвета от 29 април 2004 г. относно определяне на специфични хигиенни правила за храни от животински произход (OB, L 226, 25.07.2004 г.) (Регламент (ЕО) № 853/2004), когато инсталацията или млекоматът е регистрирана/н като временен обект по чл. 12 от Закона за храните и е разположена/н в същата и/или една съседна административна област;“.

**§ 5**. В чл. 33 се правят следните изменения:

1. В ал. 1 думите „сдружение на фермери“ се заменят с „организация на производители или групи на производители“;

2. В ал. 2 думите „на територията на животновъдния обект или“ се заличават.

**§ 6**. Чл. 34, ал. 1 се изменя така:

„Чл. 34. (1) Храните по чл. 33, ал. 3 могат да се доставят до други обекти за търговия на дребно или до мобилни хладилни витрини, които се намират:

1. в същата и/или една съседна административна област;

2. на територията на цялата страна - за млечни продукти от овче, козе и биволско мляко.“.

**§ 7**. В чл. 35, ал. 1, т. 3 думите „за специфичните изисквания към производството на суровини и храни от животински произход в кланични пунктове, тяхното транспортиране и пускане на пазара (ДВ, бр. 60 от 2014 г.), наричана по-нататък „Наредба № 4 от 2014 г.“ се заличават.

**§ 8**. В чл. 40, ал. 2 т. 3 се отменя.

**Заключителна разпоредба**

**§ 9**. Наредбата влиза в сила от деня на обнародването ѝ в „Държавен вестник“.

**РУМЕН ПОРОЖАНОВ**

*Министър на земеделието, храните и горите*